Bismillahirahmanirahim. Terima kasih Y.A.B. DATO’ MENTERI BESAR: Timbalan Speaker Dewan. Ahli-Ahli Berhormat Kerajaan Pembangkang dan Terima kasih juga saya ingin ucapkan kepada seluruh Ahli-Ahli Dewan yang turut sama berbahas dan telah memberikan maklum balas -maklum balas yang sebahagiannya saya kira boleh kita laksanakan dan selaraskan semula dalam usaha-usaha kita untuk memulihkan ekonomi dan berdepan dengan beberapa kemungkinan-kemungkinan ketidaktentuan ekonomi menjelang satu tahun ataupun minimum 6 bulan daripada tempoh sekarang.
Pandangan Menteri Kewangan yang sangat berkeyakinan menyebutkan bahawa dalam tempoh hingga ke hujung akhir tahun ini kita akan dapat melihat perubahan positif. Namun begitu, pandangan daripada beberapa pakar-pakar ekonomi menganggarkan maksimum kita akan berdepan dengan rempuhan kesan daripada renjatan COVID-19 ini sampai ke tempoh dua tahun. Hanya bagaimana kita mampu untuk mempertahankan keupayaan ekonomi kita yang diketuai oleh syarikat-syarikat yang dikepalai oleh Kerajaan GLC dan tidak ketinggalan seluruh rakyat yang bekerja, yang berniaga akan sedikit sebanyak mampu melihat keupayaan kita menangani dan berhadapan dengan cabaran yang mungkin getir kerana ia melibatkan seluruh rantaian dan rangkaian sama ada perkhidmatan ataupun barangan di seluruh dunia.
Ahli-Ahli Yang Berhormat yang saya kasihi sekalian. Di peringkat awal ini saya ingin memberikan sedikit maklum balas berkenaan dengan pandangan yang telah dikeluarkan
oleh Ketua Pembangkang yang saya kira memberikan satu pandangan awal daripada mana dan bagaimana kita menguruskan wang yang begitu tinggi dengan nilai yang sampai 50 bilion lebih untuk mengerakkan dan menjana kegiatan ekonomi. Dalam ucapan yang saya sebutkan dan ini turut saya sebutkan di dalam pakej rangsangan kedua ini adalah the hole afforded of the community, government, agency and everybody in the state dalam negara dalam negara kita untuk kita berdepan dengan cabaran ini. Ia tidak boleh diletakkan di bahu rakyat sahaja. Para peniaga sahaja apa tah lagi Kerajaan.
Namun masing-masing harus berfungsi dan bertindak untuk memastikan kita berupaya mempertahankan hak kita, jadi istilah kita jaga kita itu amat tepat dalam konteks berhadapan dengan COVID-19 mahupun kesan-kesan ekonomi tersebut. Justeru, ia bukanlah semata-mata digerakkan oleh dana Kerajaan walaupun Kerajaan seperti Air Selangor akan menerbitkan suku sehingga lebih daripada 10 bilion dalam tahun ini sahaja hampir 1 bilion bukan sahaja Kerajaan terpaksa mengeluarkan 50 juta untuk pertanian, 50 juta daripada MBI sebagai contoh untuk dana wakaf, untuk kebaikan ummah dan masyarakat tetapi keseluruhannya termasuk bagaimana kita mengimbangi masalah-masalah retrenchment dengan izin ataupun pengguguran kerja dan kehilangan kerja yang kemungkinan boleh berlaku jika syarikat-syarikat tidak mampu untuk bertahan dan tidak mampu untuk diteruskan perkhidmatannya dengan habisnya monotorium by end of this year menjelang bulan 11 dan bulan 12 nanti maka dijangkakan tekanan- tekanan itu akan semakin meningkat. Sebab itu conceptual pakej rangsangan kali ini adalah untuk menggerakkan, menggabungkan serta menguplift serta meningkatkan keupayaan ekonomi kita berbanding dengan fasa satu dan fasa dua.
Fasa pertama menumpu serta memberikan perhatian penuh bagaimana kita memberikan sokongan-sokongan seperti penjaja, seperti pelajar mahasiswa, seperti frontliner yang harus dibantu untuk terus kekal bertahan menangani COVID-19. Fasa kedua memberikan sokongan-sokongan daripada impak sosial soal kesakitan ataupun mental illness dengan izin ataupun gangguan-gangguan yang lain serta bebanan pelajaran sebab itu kita perkenalkan Selangor Tuitor dan sebagainya dan Fasa ketiga, selepas kita menampung dan menampan kesan-kesan ini dengan monotorium dengan penangguhan bayaran kepada beberapa kelompok now masanya kita bergerak bersama-sama menangani isu-isu yang harus dilakukan tetapi masing-masing harus bekerja bersama- sama dengan Kerajaan, dengan pihak Swasta dengan semua pihak yang ada di dalam negara kita untuk memulihkan ekonomi kita bersama-sama.
Ahli Yang Berhormat Sekalian, Ketua Pembangkang menyebutkan daripada mana 127 juta yang kita keluarkan ya sudah pasti daripada dana Kerajaan Negeri. Apakah ianya datang daripada sumbangan Kerajaan Persekutuan? Ya. Tetapi bukan 130 juta hah ini bezanya. Umum 130 juta untuk negeri-negeri dalam ucapan Perdana Menteri rupanya
10 juta untuk setiap negeri kerana 130 juta dibahagikan kepada 13 buah negeri. Bunyi sedap hah. Bunyi sedap tapi hasilnya belum tentu lagi jadi kita belanjakan 10 juta itu dengan cukup berhemah malahan kita telah merekodkan dan menghantar kepada Perbendaharaan Negara apakah yang kita belanjakan. Sebahagian besarnya adalah untuk membantu frontliner kita untuk menguruskan urusan-urusan pada Fasa satu dan Fasa dua termasuk membiayai tempat tinggal, kawasan berteduh di Selangor sahaja Alhamdulillah kita sediakan kabin-kabin untuk para polis dan tentera kita berteduh dengan aircond dengan penghawa dingin ketika musim PKP berbanding dengan tempat- tempat lain (tepuk) dan sebab itulah kita dapat memberikan sokongan yang baik kepada semua.
Ini termasuk juga perolehan PPE untuk frontliner-frontliner kita. Perolehan bahan mentah untuk ATM dan juga termasuk insentif kepada pegawai-pegawai frontliner JAIS dan juga PBT, Pejabat Tanah dan Daerah dan juga tidak ketinggalan membantu untuk menguruskan keseluruhan dan juga membantu untuk membantu seluruh aktiviti-aktiviti kuarantin. Aktiviti-aktiviti pengawalan pandemik yang telah diuruskan oleh Majlis Keselamatan Negara dan Sekretariat Bilik Gerakan dan sebab itu saya menyampaikan penghargaan dalam ucapan saya kepada barisan penjawat awam kita. Ada sebahagian penjawat awam kita yang terpaksa berdepan risiko yang tinggi malahan seorang Pegawai Daerah kita telah didapati positif COVID-19. Namun kerana ia dapat dikesan di peringkat awal ia akhirnya dapat pulih dalam tempoh jangka masa yang singkat kerana ia dikesan dalam tempoh awal sekitar 7 hari pertama apabila dijangkiti kerana beliau membantu untuk mengawal penyakit dan juga mereka-mereka yang di kuarantin di pusat-pusat kuarantin negara.
Sebab itu di awal COVID-19 ini saya sebutkan bahawa kita memerlukan kerjasama semua pihak. Kita memerlukan koordinasi dan kerjasama daripada setiap segenap Kerajaan Pusat dan Kerajaan Negeri dan kita melupakan batas-batas politik ketika itu kerana kita berdepan dengan perang. Kita berdepan dengan keadaan yang tidak pernah kita hadapi mungkin pengalaman darurat terakhir kita ialah ketika tahun 1969 ataupun 13 Mei tahun 1969 yang situasinya berbeza dan situasi ini kali ini juga berbeza. Sebab itu Kerajaan Negeri cuba sedaya upaya untuk mengadaptasi dan accommodate dengan izin mengakomodasi, menyesuaikan beberapa arahan-arahan yang dikeluarkan termasuk hadir mesyuarat dengan Pihak Berkuasa Tempatan, Majlis Keselamatan Negara paling tidak saya bermesyuarat hampir 3 kali dengan Perdana Menteri.
Saya bertemu sendiri Perdana Menteri secara peribadi untuk menyatakan beberapa pandangan sebelum dilaksanakan PKPD saya sendiri menyarankan agar di Negeri Selangor dilaksanakan Perintah Kawalan Pergerakan Diperketatkan dan itulah sebabnya selepas di Simpang Renggam, Sungai Lui dipilih kerana kes-kes yang terbit dan juga lahir
di Sungai Lui, Semenyih. Di Hulu Langat itu bukan disebabkan oleh sebabkan beberapa perkara saya rasa Yang Berhormat Seri Serdang telah menyebutkan wujudnya kluster di Hulu Langat ada 2 kluster yang besar, sub kluster daripada Seri Petaling dan juga wujud perkahwinan sub kluster pasca perkahwinan. Dan tidak ketinggalan sebenarnya kes 26 yang melibatkan kes di Subang Jaya dan itulah kenyataannya kenapa kes di Negeri Selangor ini begitu tinggi walaupun telah dijelaskan daripada segi peratusan per seribu orang atau pun ratio bagi setiap rakyat di Negeri Selangor sebenarnya kita duduk di tangga ke-4 satu ketika apabila Negeri Sembilan, Putrajaya dan Kuala Lumpur daripada segi rationya lebih tinggi berbanding dengan Negeri Selangor. Selangor kira-kira 0.29 atau 0.31 sebagai negeri sampai mencapai 1.36, 1.32 daripada segi ratio tersebut. Sebab itu Kerajaan Negeri cuba memahami dengan sedalam-dalamnya. Kita wujudkan Selangor Task Force, dia bukan untuk menandingi, ia bukan untuk berlawan, ia bukan untuk cuba menunjuk kita lebih baik. Tapi cuba untuk menyesuaikan keadaan sebab itu kita lakukan beberapa perubahan, bila PKPBD diubahsuai itu berlaku, ada juga yang sentap, ada juga yang kurang senang. Sebab itu kita buat itu berdasarkan perbincangan. Saya hadir perbincangan bersama Yang Dipertua, Yang Dipertua, DO-DO dan sebab itu kita ubahsuai kerana ubahsuai kita itu untuk kesesuaian dan itulah spirit sebenarnya. Yang lahir daripada mesyuarat bersama dengan Menteri-Menteri Besar dalam Majlis Keselamatan Negara yang dibenarkan. Dan akhirnya kita bukan berseorangan, kita bukan berseorangan. Bukan Pulau Pinang sahaja, bukan Negeri Sembilan sahaja. Johor malahan membuka sektor pada 8hb, tapi tak jadi isulah sebab satu kapal, tak tahulah kapal muafakat ke kapal Perikatan, tak pasti.
Ahli-ahli Yang Berhormat yang saya kasihi sekalian, sebab itu kalau kita sebut, penilaian yang kita dapat memang sebahagian besarnya digerakkan oleh Kerajaan Negeri. RM10 juta yang diumumkan oleh pihak Perdana Menteri 130, kita dapat 10 tapi kita dapat tambahan lagi, bukan kita tak dapat tambahan, kita dapat lagi RM5 juta. All in RM15 juta daripada Kerajaan Persekutuan tapi semua selain daripada RM15 juta itu yang kita peroleh yang kali pertama dan kali kedua berjumlah RM400 juta itu adalah hasil daripada reserve simpanan termasuk beberapa Tabung Amanah kita seperti Tabung Amanah Warisan yang memang digunakan untuk kecemasan dan juga perkara-perkara spesifik yang memerlukan bantuan dan sokongan daripada pihak Kerajaan Negeri.
Ahli-ahli Yang Berhormat sekalian yang saya kasihi sekalian, sebab itu bila dibangkitkan dengan pembentangan cadangan atau pun huraian saya berkenaan dengan Pemulihan Ekonomi, kita cuba untuk mengalih beberapa peluang yang timbul daripada krisis dan juga bencana COVID-19. Ternyata COVID-19 selain daripada keresahan kita, daripada kegelisahan kita, masalah kesihatan pandemik yang merata, kita juga diberi peluang untuk melihat sejauh mana keupayaan kita untuk bergerak ke arah literasi sasi atau pun ke arah kerajaan pintar atau pun Smart State menjelang tahun 2025. Alhamdulillah
beberapa keputusan-keputusan yang kita buat, beberapa inisiatif seperti e-kitchen, seperti bantuan yang sedikit menjadi pertikaian tadi berkenaan dengan bantuan-bantuan kepada penjaja, akhirnya kita mendapat keberkesanan dan accuracy data. Daripada lesen memang 80 ribu tapi bila kita kenal pasti jumlahnya tak sampai 80,000 orang sebab setiap perseorangan itu kadang-kadang berniaga di 3 ke 4 lokaliti-lokaliti yang berbeza kerana kita mempunyai 12 pusat-pusat, majlis-majlis Petempatan dan Majlis Bandar raya.
Dan kita agihkan berdasarkan daripada data, nombor ic mereka, nombor lesen mereka dan alhamdulillah ia memberi peluang kita untuk menguruskan data dengan baik serta mengerakkan data dengan baik. Sebab itu sebahagian besar daripada Pakej Rangsangan Yang Ke-3 ini menumpu kepada usaha-usaha digitalisasi. Sebab itu kita wujudkan rakan digital untuk RM3 juta. Sebab itu kita belanjakan RM50 juta sebagai contoh untuk pertanian. Sebab itu juga kita gerakkan kembali e-kitchen, grabfood dan ride yang dibangkitkan oleh EXCO Belia sebentar tadi. Sedikit sebanyak untuk menghidupkan serta mengerakkan. Pengalaman kita daripada COVID-19 bukannya rakyat dan citizen community not ready atau tak bersedia, terhadap kehidupan pintar ini atau pun perniagaan atas talian e-commerce ini sebahagiannya adalah bagaimana kita transform agensi kita. Transform dan mengerakkan peniaga-peniaga kita, usahawan- usahawan kita termasuk usahawan-usahawan mikro untuk ke arah digitalisasi. Hari pertama, hari kedua memang agak sukar tapi alhamdulillah sebagai contoh pelaksanaan e-kitchen, kita telah satu-satunya negeri yang dengan jayanya melaksanakan e-kitchen walaupun Terengganu dan negeri lain mengumumkan buat. Tapi hasilnya tak nampak, kita ada angka 1.5 bilion walaupun di peringkat awal, ada kesan-kesan penolakan dan ketidakselesaan terhadap e-kitchen yang kita laksanakan. Sebab itu kita tambah lagi, kali ini daripada RM133 kita gerakkan kepada RM1,000. Ternyata assumption atau pun tanggapan kita bahawa kemungkinan peniaga akan berpusu-pusu itu sebaliknya. Kemungkinan permohonan atau pun pembelian atas talian itu sebaliknya. Pembelian itu bertambah rancak rupa-rupanya peniaga-peniaga kita belum siap sedia sepenuhnya dan saya kira Kerajaan harus menjadi kenderaan penting untuk mengubah mereka ke arah digitalisasi dan sebahagian besar daripada peruntukan-peruntukan yang kita keluarkan ini adalah peruntukan-peruntukan untuk digitalisasi dan mempercepatkan usaha-usaha kita ke arah sebuah negeri pintar.
Tentang infrastruktur utama atau pun backbone tadi, saya rasa Pandan Indah telah menjelaskan tentang projek-projek yang akan dilaksanakan oleh TM dengan perbelanjaan hampir RM300 juta sebenarnya dan ini komitmen yang telah diberikan sejak daripada tahun 2018 sebaik saja Menteri Besar bertemu dengan Telekom dan TM. Harapan besar saya janganlah sebab beza politik, projek ini kena sailang dan kena potong atau pun diganggu kerana ia akan memberi manfaat yang lebih bukan hanya
kepada negeri ini tapi juga menjadi salah satu daripada punca pemulihan ekonomi yang secara berterusan dipihak Kerajaan Negeri.
Ahli Yang Berhormat sekalian, ada pandangan dan juga ada bangkitan tentang SELangkah. Seri Serdang telah membangkitkan sedikit sebanyak tentang keupayaan SELangkah dan kita sangat berbangga bahawa sehingga kini kita telah digunakan secara unik oleh 6.156 juta pengguna-pengguna. 6.15 juta ini kalau kita anggapkan mereka ini semua adalah orang Selangor, kita maknanya hampir 95% daripada pengguna- pengguna Negeri Selangor atau rakyat Negeri Selangor telah menggunakan atau anggaplah sebahagiannya adalah Kuala Lumpur. Itu sudah menepati sebenarnya ciri- ciri sebuah pintar atau pun sebuah aplikasi pintar, ciri-ciri aplikasi pintar kepada satu kawasan yang lokaliti itu 60% dan kalau kita tolak dengan penggunaan di Kuala Lumpur memang betul. Penggunaan paling besar adalah di daerah Petaling. Pengguna kedua terbesar adalah di Kuala Lumpur dan antaranya digunakan pengguna yang besar lepas itu adalah negeri-negeri yang lain. Malahan Negeri Perlis ada juga kita dapati pengguna- pengguna itu menggunakan. Bangkitan atau pun pandangan yang telah diberikan atau soalan pertanyaan yang diberikan oleh Sungai Panjang. Adakah soal privasi data ini terkawal, alhamdulillah ini adalah antara consent atau keprihatinan kita yang pertama kerana kita tak mahu data-data ini disalah guna. Sebab itu pihak kerajaan memberi jaminan dan kita letakkan di bawah MBI dan syarikat yang bertanggungjawab untuk menguruskan ini akan dibeli atau pun akan diambil alih oleh MBI untuk memastikan data- data itu adalah menjadi hak milik Kerajaan Negeri dan selamanya akan diuruskan dengan baik dan tidak akan digunakan untuk faktor-faktor lain selain daripada konteks teraksi.
Kedua, dalam satu mesyuarat yang menghubungkan kesemua pengendali-pengendali tracing ini termasuk negeri lain pun juga ada, Pulau Pinang, Kuala Lumpur, My Sejahtera dan SELangkah, MCMC telah menyebutkan bahawa kita Negeri Selangor atau pun Negeri Selangor merupakan atau pun SELangkah merupakan satu-satunya negeri di Malaysia atau pun SELangkah merupakan satu-satunya aplikasi yang dapat comply dan memenuhi semua keperluan PDPA atau pun kemudahan privacy of the data. Ini adalah satu kebanggaan kita tapi kita bukan hendak bersaing yang lain can comply ada syarat- syaratnya, ada 6 syarat. Dan pengendali kita telah diberitahu hanya SELangkah memenuhi konsep PDPA atau pun aturan-aturan yang telah ditetapkan oleh PDPA di peringkat Negeri Selangor (Dewan menepuk meja). Sebab itu kalau orang cakap kenapa hendak jual data, hendak jaja nombor telefon ini, saya percaya ia adalah satu dakwaan- dakwaan liar yang tidak tepat dan cuba untuk menimbulkan kekeliruan dan mungkin menimbulkan rasa kurang percaya terhadap pentadbiran Kerajaan Negeri Selangor. Dan Dr. Helmi Zakaria merupakan brain di belakang SELangkah ini bukan hanya terlibat di dalam negara kita, sebahagian sistem yang digunakan di Amerika Selatan dan dia juga dipanggil oleh Bank Dunia, World Bank sebagai salah satu daripada konsultan untuk
penjejakan pandemik dan epidemik sebelum ini. Dan kita sangat yakin dan kita sangat gembira dapat melibatkan beliau, warga tempatan dan tidak menggunakan syarikat asing untuk menerbitkan (Dewan menepuk meja) SELangkah yang menjadi kepercayaan hasil negeri.
Tapi apakah kita hendak biarkan sahaja tidak, kita akan pastikan sistem itu dapat berguna dan dapat diaplikasikan seterusnya. Cuma PDPA itu kita akan patuhi konsep itu kita akan terus pertahankan dan memastikan ia tidak menjadi satu isu yang berlarutan atau pun isu-isu yang dipertikaikan. Ada dapatan-dapatan malahan ada cercaan di luar kononnya kita tidak membantu. Daripada tracing kita, kita ada 2 mesin tracing. Selain daripada SELangkah kita juga ada ACURA, ACURA ini digunakan oleh pihak STFC untuk mengesan masalah-masalah serta mengesan pesakit-pesakit. Kita dapati daripada konsep 2 alat ini, kita dapat mengesan 225 pesakit yang positif, 225. Dan sebab itu dengan mass testing yang kita lakukan kita dapat memastikan mereka-mereka yang berisiko, kita kenal pasti warga emas sebagai contoh. Dan sebahagian besar daripada warga emas yang kita traced, yang kita dapati positif itu adalah pre-simptomatik atau pun asimptomatik. Mereka yang tidak bergejala, bayangkan kalau kita tidak dapat kesan dengan mest testing dengan konsep, tracing yang kita buat melalui telefon atau pun melalui penjejakan SELangkah dan ACURA ini, akhirnya kita akan gagal membendung dan mengawal pesakit ini. Sehinggalah pada hari ini daripada 9 daerah di Negeri Selangor, 8 daerah kita adalah dalam zon hijau apabila tidak lagi merekodkan kes sepanjang 2 3 hari kebelakangan ini. Kalau orang tengok Sepang, wah, Sepang banyak, Yang Berhormat Seri Serdang telah membangkitkan tadi, ia disebabkan kita berikan sebagai Pusat Kuarantin atau pun Pusat Depot Tahanan untuk tahanan-tahanan warga asing kerana selepas beberapa proses, Jabatan Imigresen juga melakukan beberapa pembersihan dan pemutihan di kalangan warga-warga asing ini dan ditempatkan di depot. Depot itu kebetulan di mukim Labu kalau tak silap saya, di Sepang dan ia memberi kesan kepada kita, itu pun jumlahnya hanya 11 kes. Dan 11 kes itulah, 11 kes yang aktif daripada 2,000 kes yang sedia ada dan kadar pemulihan kita adalah mencapai hampir atau lebih 91% atau 92%. Hampir setanding dengan kadar nasional iaitu pada kadar 95%.
Ahli-ahli Yang Berhormat yang saya kasihi sekalian, saya juga ingin memberikan sedikit penjelasan berkenaan dengan ...